CELEX: 31997D0525
Language: hu
Date: 1997-07-09 00:00:00
Title: A Bizottság határozata (1997. július 9.) az általános hozzáférési profilt (GAP) használó, vezeték nélküli digitális távközlési (DECT) alkalmazások végberendezéseinek csatlakoztatási követelményeire vonatkozó közös műszaki szabályokrólEGT vonatkozású szöveg

Fontos jogi nyilatkozat

|

31997D0525

Hivatalos Lap L 215 , 07/08/1997 o. 0052 - 0053

		A Bizottság határozata(1997. július 9.)az általános hozzáférési profilt (GAP) használó, vezeték nélküli digitális távközlési (DECT) alkalmazások végberendezéseinek csatlakoztatási követelményeire vonatkozó közös műszaki szabályokról(EGT vonatkozású szöveg)(97/525/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a 93/68/EGK irányelvvel [1] módosított, a távközlő végberendezésekre vonatkozó tagállami jogszabályok közelítéséről, többek között a megfelelőségük kölcsönös elismeréséről szóló, 1991. április 29-i 91/263/EGK tanácsi irányelvre [2] és különösen annak 6. cikke (2) bekezdésének második francia bekezdésére,mivel a Bizottság elfogadta a közös műszaki szabályokat igénylő végberendezések típusazonosítására szolgáló intézkedést, és ehhez kapcsolódóan megállapította a szabályozás hatályát;mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba belefoglalandó alapvető követelmények teljesítésére vonatkoznak;mivel annak érdekében, hogy a gyártók piacra jutásának folyamatosságát biztosítani lehessen, átmeneti rendelkezésekre van szükség a 95/525/EK bizottsági határozat [3] rendelkezései szerint engedélyezett végberendezésekre vonatkozóan;mivel a 95/525/EK határozatot az átmeneti időszak lejártával hatályon kívül kell helyezni;mivel az e határozatban elfogadott közös műszaki szabályok összhangban van az ACTE véleményével,ELFOGADTA EZT A HATÁROZATOT:1. cikk(1) Ezt a határozatot az olyan vezeték nélküli távközlő (DECT) rádió-végberendezésekre kell alkalmazni, amelyek az 1880–1900 MHz frekvenciasávban üzemelnek, közvetlenül vagy közvetve a nyilvános távközlő hálózatra történő csatlakozásra szolgálnak, és a 2. cikk (1) bekezdésében meghatározott harmonizált szabvány hatálya alá tartoznak.(2) Ez a határozat közös műszaki szabályokat állapít meg az (1) bekezdésben említett, általános hozzáférési profilt (GAP) használó alkalmazások végberendezéseinek követelményeire vonatkozóan.2. cikk(1) A közös műszaki szabályok tartalmazzák a harmonizált szabványt, amelyet az illetékes szabványügyi szervezet a 91/263/EGK irányelv 4. cikkének d), e) és f) pontjában említett alapvető követelmények lehetséges mértékű megvalósítása érdekében dolgozott ki. Az e szabványra történő hivatkozás a mellékletben szerepel.(2) Az e határozat hatálya alá tartozó végberendezések megfelelnek az (1) bekezdésben említett közös műszaki szabályoknak, teljesítik a 91/263/EGK irányelv 4. cikkének a) és b) pontjában említett alapvető követelményeket, és teljesítik az összes egyéb vonatkozó irányelv, különösen a 73/23/EGK [4] és 89/336/EGK [5] tanácsi irányelv követelményeit.3. cikkA 91/263/EGK irányelv 9. cikkében eljárások végrehajtására kijelölt szervek az e határozat 1. cikke (1) bekezdésének hatálya alá tartozó végberendezések tekintetében a 2. cikk (1) bekezdésben említett harmonizált szabványt legkésőbb az e határozatról szóló értesítést követő hat hónappal alkalmazzák, vagy biztosítják annak alkalmazását.4. cikk(1) A 95/525/EK határozat hat hónappal az e határozatról szóló értesítést követően hatályát veszti.(2) A 95/525/EK határozatnak megfelelően engedélyezett végberendezések továbbra is forgalmazhatók és üzembe helyezhetők, amennyiben az engedélyt legkésőbb az e határozatról szóló értesítést követő hat hónapon belül megadják.5. cikkEnnek a határozatnak a tagállamok a címzettjei.Kelt Brüsszelben, 1997. július 9-én.a Bizottság részérőlMartin Bangemanna Bizottság tagja[1] HL L 220., 1993.8.31., 1. o.[2] HL L 128., 1991.5.23., 1. o.[3] HL L 300., 1995.12.13., 35. o.[4] HL L 77., 1973.3.26., 29. o.[5] HL L 139., 1989.5.23., 19. o.--------------------------------------------------MELLÉKLETHivatkozás a vonatkozó harmonizált szabványraAz e határozat 2. cikkében említett harmonizált szabvány a következő:Rádióberendezések és -rendszerek (RES); vezeték nélküli digitális távközlés (DECT); végberendezések csatlakoztatásának általános követelményei, telefonalkalmazásokETSIEurópai Távközlési Szabványügyi IntézetETSI TitkárságTBR 22 – 1997. január(az előszó kivételével)Kiegészítő információkAz Európai Távközlési Szabványügyi Intézet a 83/189/EGK tanácsi irányelv [1] szerint elismert szervezet.A fent említett harmonizált szabvány a 83/189/EGK tanácsi irányelv vonatkozó eljárása alapján kiadott megbízásnak megfelelően készült.A fentiekben említett harmonizált szabvány teljes szövege az alábbi címen szerezhető be:Európai Távközlési Szabványügyi Intézet 650, route des Lucioles F-06921 Sophia Antipolis Cedex | Európai Közösségek Bizottsága DG XIII/A/2 – (BU 31, 1/7) Rue de la Loi/Wetstraat 200 B-1049 Brussels |[1] HL L 109., 1983.4.26., 8. o.--------------------------------------------------